 Àwọn kan ní ìwà àjẹbánu ń peléke síi níjọba Buhari, àwọn míì ní Buhari ń gbìyànjú Ọkan gboogi lara ileri ti Aarẹ Muhammadu Buhari ṣe nigba to wọle ipo aarẹ fun saa akọkọ lọdun 2015 ni pe oun yoo gbogun tiwa ajẹbanu ati iwa ibajẹ lorilẹ-ede Naijiria. Koda, Aarẹ Buhari ṣeleri lati fi ile ẹjọ ti yoo maa ri si ẹjọ iwa ibajẹ ati ajẹbanu nikan silẹ. Eyi ni agbeyẹwo bi ijọba Aarẹ Buhari ṣe sọ pe wọn ti gbogunti iwa ibajẹ lati ọdun 2015 to ti dori aleefa gẹgẹ bi aarẹ orilẹ-ede Naijiria. Gomina mẹta ọtọọtọ lo ti dero ẹwọn lori ẹsun ṣiṣe owo ilu kumọkumọ lawọn ipinlẹ ti wọn ti ṣejọba. Awọn góminà tẹlẹ ri tó tí wọ ẹwọn nítori ẹsùn ìkówó jẹ Diẹ lara Aṣeyori ijọba Buhari lori gbigbogun ti iwa ajẹbanu: 1. Joshua Dariye PDP Gomina 1999-2007 Ní inú oṣù kọkanlá, ọdun 2018 ní ilé ẹjọ to ga julọ wọn ẹwọn ọdun mejila lẹyin to jẹbi ẹsun oníkókó mẹtadinlọgbọn ti wọn si ni ko lọ ẹwọn ọdun mẹrìnla. Joshua jẹ gomina ìpínlẹ Plateau láti ọdun 1999 si ọdun 2007 to si tun di sẹnatọ tó ń sojú ẹkun aarin gbùngbùn Plateau kí ilé ẹjoọ to dájọ pe ó jẹbi ẹsùn ti àjọ EFCC fi kan an. Ẹsùn àkọkọ ní pé ó dá ìgbékẹlé ti ará ìlú ni síi ti o si yẹ ko lọ si ẹwọn ọdun mẹwàá nígba ti ẹsún keji ni i ṣe pẹlú owó kọngila fún atunse ayika to jẹ mílíọnu kan lé ọwọ mẹfa 1.162bilion, eyi ni ẹwọn ọdun meji, sùgbọn mejeeji le lọ pọ lẹẹkan ṣoṣo. Ẹwẹ, ilé ẹjọ kòtẹmilọrun ni Ẹwọn ọdun mẹwàá ni o tọ si i fún ẹsun 2. Jolly Iyame PDP Gomina 1999-2007 Ní ti Jolly Iyame ni tirẹ, ajọ EFCC gbe e lọ si ilé ẹjọ ninu oṣù karun un, ọdun 2018 lori ẹsun oni koko mọkanlélógójì fun dídari owo ilú to to bílíọnù kan ati ọwọ mẹfa 1.64bilion Naira si akoto míràn láàrin ọdun mẹrin to fi jẹ gómínà. Wọn ran an lọ si ẹwọn ọdun mẹrinla lẹyìn ti àwọn adájọ ẹlẹni mẹta èyi ti adajọ Abdul Aboki, pàdà wá dín ìdájọ rẹ kù sí ọdun mejila. Lẹyìn èyí ni wọn ni ki Iyame san ẹẹdẹgbẹta din diẹ mílíọnu naira gẹgẹ bi owó ìtanran bo tilẹ jẹ pé ẹwọn ọdun mẹrinla ni wọn kọkọ ni ki ó lọ. Jolly Iyame jẹ gomina ìpínlẹ Taraba láti ọdun 1999 si ọdun 2007. 3. Orji Uzor Kalu APC Gominna 1999-2007 Ní ọsẹ to kọja yìí ni ilé ẹjọ pàda ṣedájọ Orji Kalu lori ẹsun ìkowó jẹ ti wọn ti EFCC fi kan-an. Gomina ìpínlẹ Abia tẹlẹ ri ni ilé ẹjọ ni ko lọ fi ẹwọn ọdun mẹjila jura nibi ìdájọ ti Justice Mohmmmed Idris dari. Ilé Iṣẹ Slok ni wọn fẹsun kan pe ò n lò lati ko òwó àwọn ènìyàn ìpínlẹ Abia ti wọn ti gba lọwọ ìjọba apapọ Bakan náà ni wọn ko olùrànlọwọ rẹ, Jones Ude ti wọn jo ń lu owó ìlú ní pònpò to si duro bi alabojuto owó lati lọ sẹwọn ọdun marun un. Kalu lú owo ilú to lé ni bílíọnu meje naira 7.2bilion ni ponpo. Pẹtẹsi akọkọ ni Naijiria Amọ, awọn ẹjọ iwa ajẹbanu ohun iṣowo ilu kumọkumọ kan wa ti ọpọ gbagọ pe ijọba Buhari ko ri ohun kankan ṣe si wọn. Gomina ipinlẹ Kano, Abdullahi Ganduje Ọpọ fẹsun kan ijọba Buhari pe ko gbe igbesẹ akin lori ọrọ Gomina ipinlẹ Kano, Abdullahi Ganduje lẹyin ti oriṣiiriṣii fidio ṣafihan bi o ṣe n gba riba lọwọ kọngila lu sita layelujara. Gomina Ganduje loun ko jẹbi ẹsun iwa ajẹbanu, o ni awọn alatako oun fẹ fi fidio naa ba oun lorukọ jẹ ni. Aarẹ Buhari sọrọ lori ẹsun ti wọn fi kan Ganduje pe, ko mọwọ, ko mẹsẹ ayafi ti ẹri to daju ba wa loku. Bi ìyàwọ mi ṣe n jábọ sí kọtà ló jẹ kí n kọka fura pé kò ríran mọ- ọkọ Dorcas Godswill Akpabio Ajọ to n gbogun ti iwa ibajẹ ati iwa ajẹbanu, EFCC n ṣawidii lori Gomina ipinlẹ Akwa Ibom tẹlẹ ri, Godswill Akpabio lori ẹṣun pe o dari ọgọrun un biliọnu naira to jẹ owo ipinlẹ naa sapo ara rẹ. Ṣugbọn Aarẹ Buhari kan lo kii kaabọ sinu ẹgbẹ oṣelu APC funra rẹ, koda, Akpabio wa lara awọn minisita ti Buhari yan sipo nigba to wọle saa keji. Downsyndrome: Dayo ń wa mótò, ó fẹyawọ, o tún lọ ilú òyìnbó Rotimi Amaechi Mnisita igbokegbodo ọkọ ni Naijiria bayii, Rotimi Amaechi to jẹ Gomina ipinlẹ Rivers tẹlẹ ri ni oludari ipolongo ibo fun Aarẹ Buhari nigba to dije fun ipo aarẹ fun saa keji. Ẹka idajọ ti gbe igbimọ kan dide ti Adajọ George Omeregi jẹ olori wọn lati ṣewadi Amaechi lori ẹsun pe o ṣe owo ipinlẹ naa to to naira mẹtadinlọgọrun un biliọnu kumọkumọ. Amọ, ẹsun naa ko di Buhari lọwọ lati jẹ ki Amaechi tẹsiwaju gẹgẹ bi minisita. Ero awọn eeyan ṣọọtọọ loju opo Facebook BBC News Yoruba lori agbeyẹwo igbogun ti iwa ajẹbanu ti ijọba Buhari gunle. Ọpọ lo ni Aarẹ Buhari n gbiyanju lati gbogun ti iwa ibajẹ ni Naijiria ṣugbọn omi lo pọ ju ọka lọ. Ìwà ìbàjẹ ń peléke síi níjọba Buhari- èrò àwọn èèyàn ṣọọtọọ Ṣugbọn awọn eeyan bi Oludare Paul, Saruni Sola gbagbọ pe Buhari n ṣegbe lẹyin awọn eeyan kan ninu eto igbogun ti iwa ajẹbanu to n ṣe. Awọn kan tiẹ ni o yẹ ki Buhari ti ṣewadi asiwaju Bola Tinubu, Adams Oshiomole atawọn eekan ninu ẹgbẹ oṣelu APC ti wọn ti ṣe ijọba sẹyin. Ìwà ìbàjẹ ń peléke síi níjọba Buhari- èrò àwọn èèyàn ṣọọtọọ Bakan naa lawọn eeyan kan gbagbọ pe igba ajẹbanu n buru si ni lati igba ti Buhari ti gori aleefa gẹgẹ bi aarẹ orilẹede Naijiria lọdun 2015. Wọn ni ko si ayipada rere kankan to ṣee tọka si ninu eto igbogun ti iwa ibajẹ ti ijọba Aarẹ Buhari ti gun le lati ọdun mẹrin sẹyin. Ìwà ìbàjẹ ń peléke síi níjọba Buhari- èrò àwọn èèyàn ṣọọtọọ Bi ìyàwọ mi ṣe n jábọ sí kọtà ló jẹ kí n kọka fura pé kò ríran mọ- ọkọ Dorcas Oni ni ọjọ Aje, ọjọ kẹsan an, oṣu kejila, ọdun 2019 to jẹ ayajọ igbogun ti iwa ibajẹ ati iwa ajẹbanu kaakiri agbaye. : Intl Anti-Corruption Day: Àwọn kan ní ìwà àjẹbánu ń peléke síi níjọba Buhari, àwọn míì ní Buhari ń gbìyànjú 